##### *И Н Ф О Р М А Ц И Ј А*

**о стању малољетничке делинквенције**

**Бијељина, јули 2024. године**

Обавјештавамо вас да је у периоду од 01.01. до 30.06.2024. године, на подручју Бијељине евидентирано је **десет малољетних** извршиоца кривичних дјела, од чега девет мушког и један женског пола. Од наведеног броја малољетника – евидентирана су два (2) малољетника од 7-14 година, три (3) малољетника од 14-16 година и пет (5) малољетника од 16-18 година.

Од стране истих извршенo je укупно **осам (8) кривичних дјела**, од чега: четири (4) кривична дјела против имовине, и то три кривична дјела „Тешка крађа“ и једно кривично дјело ,,Крађа“. Такође, евидентирана су четири дјела ,,тјелесна повреда“. Током наведеног периода малољетним лицима, од стране полицијских службеника, нису изрицане мјере полицијског упозорења.

Неопходно је истаћи да је евидентирано 21 малољетна жртава/оштећена у кривичним дјелима.

**На подручју ове Управе, у предходном периоду, превентивне активности које су предузимане од стране полиције огледале су се кроз реализацију пројекта „Школски полицајац“, и „Отворена врата“, а организована је и** кампања поводом „Међународног дана борбе против злоупотребе и кориштења дрога“, када је дијељен едукативни материјал и брошуре.

У наведеном периоду, на основу „Плана превентивних активности на спречавању и сузбијању малољетничке делинквенције у основним и средњим школама на подручју РС“ реализована су едукативна предавања у основним и средњим школама.

У реализацији наведених активности учествовало је шест (6) полицијских службеника, а едукативна предавања су изведена ученицима у основним и средњим школама.

**Сарадња са надлежним субјектима, односно тужилаштвом и судовима, Центрoм за социјални рад, здравственим установама и школама је на задовољавајућем нивоу, а одвијала се континуирано кроз међусобну сарадњу, односно размјену података, информација, консултација, и сл. У школама је редовно присутан школски полицајац, који сарађује са наставним особљем и ученицима.**

**Проблеми са којима се сусрећемо приликом рада са малољетницима се огледају у недостатку установа за смјештај и преваспитавање делинквената.**

**Н А Ч Е Л Н И К**

Стјепан Терзић