**ПЛАН**

**ЗА ИЗМИРЕЊЕ НЕИЗМИРЕНИХ ОБАВЕЗА ПРЕНЕСЕНИХ ИЗ**

**ПРЕТХОДНОГ ПЕРИОДА**

1. **Правни основ за доношење Плана**

Правни основ за доношење Плана за измирење неизмирених обавеза садржан је у члану 30. Закона о фискалној одговорности у Републици Српској („Службени гласник Републике Српске“ број: 94/15 и 62/18), којим је прописано да општине/градови, који имају пренесене обавезе из претходног периода, потребно је да припреме план за измирење неизмирених обавеза, са мишљењем прибављеним од Фискалног савјета, који ће усвојити орган надлежан за усвајање њиховог буџета.

Чланом 3. тачка 25) Закона о фискалној одговорности у Републици Српској („Службени гласник Републике Српске“ број: 94/15 и 62/18), дефинисан је појам „неизмирених обавеза из претходних периода“, те се под наведеним подразумијевају обавезе које су доспјеле на плаћање а нису измирене у претходној години, односно, у претходним годинама.

Чланом 9. став (4) Закона о фискалној одговорности у Републици Српској („Службени гласник Републике Српске“ број: 94/15 и 62/18), прописано је да општина/град дужан да изради план за измирење неизмирених обавеза пренесених из претходног периода, када такве обавезе постоје, најкасније до 15. априла текуће године, и да га достави Фискалном савјету ради давања мишљења.

1. **Општи подаци о финансијском стању – фонд 01**

**А) 2022. година (претходна година) – фонд 01**

Консолидованим финансијским извјештајем о извршењу буџета за 2022. годину, по Периодичном извјештају о извршењу буџета (ПИБ) од 01.01. до 31.12.2022. године, утврђено је да је Град Бијељина за 2022. годину, на фонду 01, остварио негативну разлику у финансирању/дефицит у износу **-2.173.670,00 КМ**.

На дефицит је утицало ниже остварење непореских прихода у односу на план.

*Табела 1: Консолидовани финансијски извјештај о извршењу буџета Града Бијељина за 2022. годину (у КМ)*

|  |  |  |  |  |
| --- | --- | --- | --- | --- |
|  | **ОПИС** | **ПРВОБИТНИ БУЏЕТ 2022. ГОДИНА** | **КОНАЧНИ БУЏЕТ 2022. ГОДИНА (РЕБАЛАНС)** | **ИЗВРШЕЊЕ 2022. ГОДИНА** |
| А | Буџетски приходи | 54.512.798,00 | 66.477.675,00 | 63.397.285,00 |
| Б | Буџетски расходи | 45.015.740,00 | 54.908.450,00 | 53.695.192,00 |
| В | Бруто буџетски суфицит/дефицит (А-Б) | 9.497.058,00 | 11.569.225,00 | 9.702.093,00 |
| Г | Нето издаци за нефинансијску имовину | -9.040.040,00 | -9.675.318,00 | -7.811.979,00 |
| Д | Буџетски суфицит/дефицит (В+Г) | 457.018,00 | 1.893.907,00 | 1.890.114,00 |
| Ђ | Нето финансирање (Е+Ж+З+И) | -457.018,00 | -1.893.907,00 | -4.063.784,00 |
| Е | Нето примици од финансијске имовине | 0,00 | 0,00 | 0,00 |
| Ж | Нето задуживање | -4.923.750,00 | -4.923.750,00 | -4.672.874,00 |
| З | Остали нето примици | 678.732,00 | -1.558.157,00 | -1.994.869,00 |
| И | Расподјела суфицита из ранијих година (неутрошена кредитна средства из 2020.године) | 3.788.000,00 | 4.588.000,00 | 2.603.959,00 |
| Ј | Разлика у финансирању (Д+Ђ) | 0,00 | 0,00 | -2.173.670,00 |

Разлог нижег остварења је у томе што је изостала уплата накнаде за уређење градског грађевинског земљишта и земљишне ренте, за које је инвеститору утврђена обавеза плаћања, Рјешењем Министарства за просторно уређење, грађевинарство и екологију, број: 15.03-475-10/22, од 24.10.2022. године (инвеститор је обавезу измирио 27.02.2023.године).

Осим тога, у 2022.години створене су и обавезе изнад висине расположивих средстава утврђених буџетом у 2022.години (ова врста обавеза описана је чланом 10. став (4) Закона о фискалној одговорности у Републици Српској „Службени гласник Републике Српске“ број: 94/15 и 62/18). Укупан износ створених обавеза изнад висине расположивих средстава утврђених буџетом у 2022. години износио је 974.786,16 КМ.

Обавезе које су створене изнад висине расположивих средстава утврђених буџетом, евидентиране су на економском коду 471 000 – Расходи обрачунског карактера и односиле су се на расходе за лична примања запослених у Градској управи Града Бијељина, за мјесец децембар 2022. године.

Основни узроци за стварање ових обавеза били су:

- умањење ових средстава приликом усвајања приједлога Одлуке о измјени одлуке о буџету Града Бијељина – ребалансу буџета за 2022. годину по основу усвојеног Амандмана,

- повећање процента за обрачун топлог оброка са 0,75% на 0,85% од просјечне бруто плате у РС за претходну годину по основу Одлуке о измјени Одлуке о утврђивању увећања плата, висине примања по основу рада и висине помоћи раднику,

- повећање најниже плате у РС по основу Одлуке о измјени Одлуке o најнижој плати која служи као основица за обрачун регреса,

- повећан број радника запослених на одређено вријеме током 2022. године ,

- повећан износ расхода за накнаде за превоз на посао и са посла, због повећања броја радника који остварују ово право и повећања цијена услуге превоза.

Као што је наведено у тачки 7. Плана за измирење неизмирених обавеза пренесених из претходног периода за 2022.годину, планирано је да се покриће износа створених обавеза изнад буџетом планираних средстава (974.786,16 КМ) и износа оствареног дефицита из 2022.године (2.173.670,00 КМ) планира приликом израде Ребаланса буџета Града Бијељина за 2023. годину на економском коду 631 900 - Остали издаци, и финансира из сопствених буџетских средстава Града Бијељина.

Због тога је, након прибављеног мишљења од Фискалног савјета Републике Српске, сачињен приједлог Одлуке о усвајању Плана за измирење неизмирених обавеза пренесених из претходног периода, који је уврштен у Дневни ред 23.сједнице Скупштине Града. Међутим, исти је скинут са Дневног реда, те није разматран, нити усвојен, од стране Скупштине Града, до краја 2023.године.

Такође, покриће обавеза (и дефицита), на поменути начин је планирано и приликом израде Ребаланса буџета Града Бијељина за 2023.годину. Израда Ребаланса је покренута у октобру 2023.године, те након што су проведене све прописане процедуре везане за утврђивање Нацрта и Приједлога Одлуке о усвајању Ребаланса буџета Града Бијељина за 2023.годину, Скупштина Града је на 4.ванредној сједници одржаној 29.12.2023.године донијела Закључак, број: 01-013-4В-2/23, којим се не усваја приједлог Одлуке о усвајању Ребаланса буџета Града Бијељина за 2023.годину.

Због неусвајања Плана за измирење неизмирених обавеза пренесених из претходног периода и неусвајања Одлуке о усвајању Ребаланса буџета Града Бијељина за 2023.годину, обавезe за лична примања запослених у Градској управи Града Бијељина, које су створене изнад буџетом планираних средстава, по Наредби Градоначелника, евидентиране су на расходима за лична примања (група конта 411) на терет буџета 2023.године.

Дакле, на овај начин, ове обавезе су повећале извршење буџета за 2023.годину, али не у оквиру економског кода 631 000 – Остални издаци, већ у оквиру економског кода 411 000 – Расходи за лична примања запослених.

У 2023.години је извршено плаћање обавезе које су створено преко буџетом планираних средстава, али **није** извршено покривање оствареног дефицита из 2022.године.

**Б) 2023. година – фонд 01**

Консолидованим финансијским извјештајем о извршењу буџета за 2023. годину, по Периодичном извјештају о извршењу буџета (ПИБ) од 01.01. до 31.12.2023. године, утврђено је да је Град Бијељина за 2023. годину остварио позитивну разлику у финансирању/суфицит у износу **2.610.9723,00** **КМ**.

*Табела 2: Консолидовани финансијски извјештај о извршењу буџета Града Бијељина за 2023. годину (у КМ)*

|  |  |  |  |
| --- | --- | --- | --- |
|  | **ОПИС** | **БУЏЕТ 2023. ГОДИНА** | **ИЗВРШЕЊЕ 2023. ГОДИНА** |
| А | Буџетски приходи | 66.157.874,00 | 67.755.937,00 |
| Б | Буџетски расходи | 51.902.662,00 | 53.132.661,00 |
| В | Бруто буџетски суфицит/дефицит (А-Б) | 14.255.212,00 | 14.623.276,00 |
| Г | Нето издаци за нефинансијску имовину | -9.781.490,00 | -7.474.170,00 |
| Д | Буџетски суфицит/дефицит (В+Г) | 4.473.722,00 | 7.149.106,00 |
| Ђ | Нето финансирање (Е+Ж+З+И) | -4.473.722,00 | -4.538.134,00 |
| Е | Нето примици од финансијске имовине | 0,00 | 0,00 |
| Ж | Нето задуживање | -5.456.450,00 | -5.374.365,00 |
| З | Остали нето примици | -84.062,00 | -101.783,00 |
| И | Расподјела суфицита из ранијих година (неутрошена кредитна средства из 2020.године) | 1.066.790,00 | 938.014,00 |
| Ј | Разлика у финансирању (Д+Ђ) | 0,00 | 2.610.972,00 |

На терет буџета за 2023. годину је извршена резервација буџетских средстава у износу 3.653.312,20 КМ, по основу уговора који су закључени у 2023. години, а фактуре које ће стићи за плаћање у 2024. години. Резервисање је извршено у складу са Чланом 104. Правилника о буџетским класификацијама, садржини рачуна и примјени контног оквира за буџетске кориснике.

Као што је већ образложено у тачки 2.А) на терет буџета за 2023.годину, на економском коду 411 000 – Расходи за лична примања запослених извршено је евидентирање обавеза за лична примања запослених у Градској управи Града Бијељина, које се односе на децембар 2022.године.

1. **Неизмирене обавезе – обавезе доспјеле за плаћање, а нису измирене у претходној години**

Стање укупног износа обавеза које су доспјеле на плаћање на дан 31.12.2023. године износи 1.891.343,95 КМ (ова врста обавезе описана је чланом 3. тачка 25) Закона о фискалној одговорности у Републици Српској „Службени гласник Републике Српске“ број: 94/15 и 62/18).

За ове обавезе су обезбјеђена буџетска средства и евидентиране су на обрачунској основи. Измирење ових обавеза планирано је са 31.08.2024. године, што представља око 450.000,00 КМ мјесечно.

|  |  |
| --- | --- |
| *Табела 3: Неизмирене обавезе доспјеле на плаћање 31.12.2023. год (уКМ)- стање на 11.04.2023.* | |
| **ПОТРОШАЧКА ЈЕДИНИЦА** | **ИЗНОС** |
| СКУПШТИНА ГРАДА | 79.793,65 |
| КАБИНЕТ ГРАДОНАЧЕЛНИКА | 3.360,36 |
| ТЕРИТОРИЈАЛНА ВАТРОГАСНА ЈЕДИНИЦА | 0,00 |
| ОДСЈЕК ЗА ЛЕР | 28.825,00 |
| ОДЈЕЉЕЊЕ ЗА ФИНАНСИЈЕ | 64.443,20 |
| ОДЈЕЉЕЊЕ ЗА ПОЉОПРИВРЕДУ | 146.328,54 |
| ОДЈЕЉЕЊЕ ЗА СТАМБЕНО - КОМУНАЛНЕ ПОСЛОВЕ И ЗЖС | 94.504,28 |
| ОДЈЕЉЕЊЕ ЗА БОРАЧКО - ИНВАЛИДСКУ ЗАШТИТУ | 10.290,01 |
| ОДЈЕЉЕЊЕ ЗА ДРУШТВЕНЕ ДЈЕЛАТНОСТИ | 534.792,73 |
| ОДЈЕЉЕЊЕ ЗА ИНСПЕКЦИЈСКЕ ПОСЛОВЕ | 7.753,00 |
| КОМУНАЛНА ПОЛИЦИЈА | 17.979,81 |
| ОДСЈЕК ЗАЈЕДНИЧКИХ ПОСЛОВА | 46.383,82 |
| ОДСЈЕК ЗА ИНФОРМАЦИОНЕ ТЕХНОЛОГИЈЕ | 63.867,76 |
| ЈУ ЦЕНТАР ЗА СОЦИЈАЛНИ РАД | 74.201,86 |
| СОЦИЈАЛНА ЗАШТИТА | 51.997,03 |
| ЈУ ДЈЕЧИЈИ ВРТИЋ "ЧИКА ЈОВА ЗМАЈ" | 142.783,66 |
| ЈУ ЦЕНТАР ЗА КУЛТУРУ "СЕМБЕРИЈА" | 61.279,46 |
| ЈУ МУЗЕЈ СЕМБЕРИЈЕ | 22.966,29 |
| ЈУ СКУД "СЕМБЕРИЈА" | 7.431,90 |
| ЈУ ГРАДСКО ПОЗОРИШТЕ "СЕМБЕРИЈА" | 30.755,43 |
| ТУРИСТИЧКА ОРГАНИЗАЦИЈА | 23.385,91 |
| РАЗВОЈНА АГЕНЦИЈА | 228.055,48 |
| ЈУ ГИМНАЗИЈА "ФИЛИП ВИШЊИЋ" | 22.162,17 |
| ЈУ ЕКОНОМСКА ШКОЛА | 2.540,34 |
| ЈУ ПОЉОПРИВРЕДНА И МЕДИЦИНСКА ШКОЛА | 69.923,25 |
| ЈУ ТЕХНИЧКА ШКОЛА "МИХАЈЛО ПУПИН" | 14.861,28 |
| ЈУ СРЕДЊА СТРУЧНА ШКОЛА ЈАЊА | 8.768,24 |
| ЈУ НАРОДНА БИБЛИОТЕКА "ФИЛИП ВИШЊИЋ" | 17.557,93 |
| ЈУ МУЗИЧКА ШКОЛА "С.С.МОКРАЊАЦ" | 13.045,98 |
| ТРЕЗОР - ГЕНЕРАЛНИ КОД | 1.305,58 |
| **УКУПНО** | **1.891.343,95** |

1. **Подаци о буџету**

Одлуком о измјени Одлуке о буџету Града Бијељина – Ребалансу буџета за 2022. годину („Службени гласник Града Бијељина“ број: 25/22) утврђена су буџетска средства у износу 72.375.675,00 КМ.

Одлуком о буџету Града Бијељина за 2023. годину („Службени гласник Града Бијељина“ број 2/23) утврђена су буџетска средства у износу 68.585.164,00 КМ.

Одлуком о буџету Града Бијељина за 2024. годину („Службени гласник Града Бијељина“ број 1/24) утврђена су буџетска средства у износу 74.171.235,00 КМ.

*Табела 4: Структура буџета - финансијског плана (фонд 01) за текућу и претходне двије године (у КМ)*

|  |  |  |  |  |
| --- | --- | --- | --- | --- |
| **РБ** | **ПОЗИЦИЈА** | **КОНАЧНИ БУЏЕТ (РЕБАЛАНС)2022.г** | **БУЏЕТ 2023. год** | **БУЏЕТ 2024. год** |
| 1 | Приходи+грантови | 62.950.391,00 | 62.340.874,00 | 67.328.185,00 |
| 2 | Трансфери од других буџетских јединица | 3.527.284,00 | 3.817.000,00 | 4.514.000,00 |
| 3 | Примици за нефинансијску имовину | 730.000,00 | 845.400,00 | 622.500,00 |
| А | УКУПНО приходи и примици (1+2+3) | 67.207.675,00 | 67.003.274,00 | 72.464.685,00 |
| 4 | Расходи+буџетска резерва | 51.130.450,00 | 48.561.762,00 | 55.451.715,00 |
| 5 | Трансфери другим буџетским јединицама | 3.778.000,00 | 3.340.900,00 | 3.870.900,00 |
| 6 | Издаци за нефинансијску имовину | 10.405.318,00 | 10.626.890,00 | 9.547.374,00 |
| Б | УКУПНО РАСХОДИ И ИЗДАЦИ (4+5+6) | 65.313.768,00 | 62.529.552,00 | 68.869.989,00 |
| В | СУФИЦИТ/ДЕФИЦИТ (А-Б) | 1.893.907,00 | 4.473.722,00 | 3.594.696,00 |
| 7 | Примици од финансијске имовине и задуживања | 0,00 | 0,00 | 0,00 |
| 8 | Издаци за отплату дугова | 4.923.750,00 | 5.456.450,00 | 4.635.634,00 |
| Г | НЕТО ЗАДУЖИВАЊЕ (7-8) | -4.923.750,00 | -5.456.450,00 | -4.635.634,00 |
| Д | УКУПАН БУЏЕТ (А+7)или(Б+8) | 67.207.675,00 | 67.003.274,00 | 72.464.685,00 |
| 9 | Остали примици | 580.000,00 | 515.100,00 | 681.550,00 |
| 10 | Остали издаци | 2.138.157,00 | 599.162,00 | 665.612,00 |
| Ђ | ОСТАЛИ НЕТО ПРИМИЦИ | -1.558.157,00 | -84.062,00 | 15.938,00 |
| Е | НЕУТРОШЕНА СРЕДСТВА ИЗ РАНИЈЕГ ПЕРИОДА | 4.588.000,00 | 1.066.790,00 | 1.025.000,00 |
| **УКУПАН БУЏЕТ (Д+9+Е)** | | **72.375.675,00** | **68.585.164,00** | **74.171.235,00** |

1. **Подаци о јавном дугу, датим гаранцијама и судским споровима Града Бијељина**

|  |  |  |  |
| --- | --- | --- | --- |
| *Табела.5: Стање кредитног задужења Града Бијељина на 31.12.2023.године* | | | |
| **1. Дугорочни кредити код домаћих комерцијалних банака** | | | |
| Износ кредита (КМ) | Каматни услови | Рок отплате | Остатак дуга по главници у КМ |
| 10.000.000,00 | 6мЕУРИБОР+3,78% | 2023 | 416.666,90 |
| 5.000.000,00 | 6мЕУРИБОР+4,90% | 2023 | 41.666,91 |
| 6.000.000,00 | 6мЕУРИБОР+6,41% | 2025 | 900.000,44 |
| 4.000.000,00 | ФИКСНА 3,65% | 2027 | 1.685.825,09 |
| 5.000.000,00 | ФИКСНА 3,24% | 2030 | 3.386.957,02 |
| 7.000.000,00 | ФИКСНА 2,59% | 2029 | 4.893.675,87 |
| 6.000.000,00 | ФИКСНА 2,53% | 2029 | 4.610.130,52 |
| 7.000.000,00 | ФИКСНА 4,95% | 2030 | 6.143.172,13 |
| УКУПНО | | | 22.078.094,88 |
|  | | | |
| **2. Кредит - Свјетска банка** | | | |
| Износ кредита | Каматни услови | Рок отплате | Остатак дуга по главници у КМ |
| 593.336,41 КМ (345.000 USD) | БЕЗ КАМАТЕ | 2030 | 185.848,11 |
|  |  |  |  |
| **3. Кредит - WB IDA 5529** | | | |
| Износ кредита (SDR) | Каматни услови | Рок отплате | Остатак дуга по главници у КМ |
| 584.029,32 | 1,25% | 2047 | 1.199.303,86 |

*Табела 6: Гаранције Града Бијељина на дан 31.12.2023. године*

|  |  |  |  |  |
| --- | --- | --- | --- | --- |
| **Основ издавања гаранција** | **Корисник гаранције** | **Период важења** | **Почетно задужење по гаранцији** | **Остатак дуга** |
| Пројекат управљања чврстим отпадом "Еко-Деп" | Свјетска банка | 2010-2027 | 1.064.555,00 (SDR) | 219.185,00 (SDR) |
| Пројекат управљања чврстим отпадом "Еко-Деп" | Свјетска банка | 2013-2025 | 1.109.520,00 (SDR) | 166.422,00 (SDR) |
| Пројекат управљања чврстим отпадом "Еко-Деп" | Свјетска банка | 2016-2028 | 670.000,00 (EUR) | 251.244,00 (EUR) |
| Систем отпадних вода - АД Водовод и канализација | EBRD | 2012-2025 | 5.000.000,00 (EUR) | 843.622,79 (EUR) |
| ЈУ Бања Дворови | Нова банка | 2018-2028 | 1.287.683,55 (КМ) | 769.275,84 (КМ) |
| експропријација | Нова банка | 2024 |  | 720.000,00 (КМ) |
| јавне набавке |  |  |  | 1.423.833,52 (КМ) |

|  |  |  |
| --- | --- | --- |
| *Табела 7: Преглед судских спорова на дан 31.12.2023. године (у КМ)* | | |
| **БРОЈ АКТИВНИХ ПОСТУПАКА** | **ПРОЦЈЕНА ИСХОДА ПОСТУПКА** | **ИЗНОС ГЛАВНИЦЕ** |
| 34 | НА ШТЕТУ ГРАДА БИЈЕЉИНА | 1.851.630,40 |

1. **Приједлог мјера за измирење обавеза**

Као што је наведено у тачки 2. Плана, Град Бијељина за 2023. годину остварио позитивну разлику у финансирању/суфицит у износу **2.610.972,00 КМ**. Основни разлог за остварени суфицит је боље остварење прихода у односу на план буџета за 2023.годину. Како је већ објашњено, у 2023.години Град није имао ребаланс буџета, те стварно остварење прихода одступа од планираних прихода.

Неизмирене обавезе, које су описане у тачки 3. Плана, у износу **1.891.343,95 KM**, за које су обезбјеђена буџетска средства и које су доспјеле за плаћање на дан 31.12.2023. године, приоритетно ће се измиривати, те је планирано њихово измирење, како је и наведено у тачки 3. овог Плана.

Средства за покривање буџетског дефицита који је остварен у 2022.години у износу 2.173.670,00 КМ, планираће се приликом израде ребаланса буџета Града Бијељина за 2024.годину. У складу са чланом 14. Закона о буџетском систему Републике Српске, ова средства планираће се као отплата дуга.

ГРАДОНАЧЕЛНИК

ГРАДА БИЈЕЉИНА

Љубиша Петровић