П Р И Ј Е Д Л О Г

На основу члана 39. став 2. тачка 13. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. Став. 2 тачка 14. Статута Града Бијељина („Службени гласник Града Бијељина“, број: 9/17), Скупштина Града Бијељина на сједници одржаној дана \_\_\_\_\_\_\_\_\_\_\_\_\_\_\_ 2024. године, донијела је

**О Д Л У К У**

**О СТИЦАЊУ СВОЈИНЕ НА НЕПОКРЕТНОСТИ**

**ОЗНАЧЕНОЈ КАО К.П. БРОЈ 1630 К.О. БИЈЕЉИНА 1**

**Члан 1.**

Овом Одлуком стиче се својина на непокретности означеној као:

- **к.п.број 1630** у нарави улица површине 549м2 уписана у Лист непокретности бр.5936 к.о. Бијељина 1, која је у власништву Ковач Александра Иван са дијелом 1/1.

Непокретност из става 1. ове Одлуке стиче се ради рјешавања имовинско правних односа на непокретности која је у нарави дио улице Стефана Дечанског у Бијељини.

**Члан 2.**

Предметна парцела се налази у обухвату стратешког документа просторног уређења, Урабанистичког плана Града Бијељина („Службени гласник Града Бијељина“, број 43/20), и иста је према Плану намјене површина дефинисана као „породично становање“, односно „ пословне, привредне и усллужне дјелатности са становањем“.

На основу члана 10. Одлуке о уређењу простора и грађевинском земљишту („Службени гласник Града Бијељина“, број 17/18, 19/19, 06/23) предметна непокретност припада трећој стамбено - пословној зони Града Бијељина.

**Члан 3.**

Стицање непокретности из члана 1. ове Одлуке реализоваће се Уговором о купопродаји уз накнаду у износу од 10,00 КМ/м2, што за парцелу к.п.бр.1630 укупне површине 549м2 износи 5.490,00 КМ, који износ ће Град Бијељина исплатити на рачун Ковач Александра Ивана из Бијељине.

**Члан 4.**

Овлашћује се Градоначелник Града Бијељина да на основу ове Одлуке закључи Уговор о купопродаји непокретности описаних у члану 1. ове Одлуке, по прибављеном мишљењу Правобранилаштва Републике Српске – Сједиште замјеника у Бијељини.

Трошкове нотарске обраде уговора и провођење истог у јавним евиденцијама о непокретностима, сносиће Град Бијељина.

**Члан 5.**

На непокретностима из члана 1. ове Одлуке у Јавним евиденцијама о непокретностима извршиће се промјена уписа у корист Града Бијељина.

**Члан 6.**

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број : \_\_\_\_\_\_\_\_\_\_\_\_\_ П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_2024. године

Александар Ђурђевић

ОБРАЗЛОЖЕЊЕ

УЗ ПРИЈЕДЛОГ ОДЛУКЕ О СТИЦАЊУ СВОЈИНЕ НА НЕПОКРЕТНОСТИ ОЗНАЧЕНОЈ КАО К.П. БРОЈ 1630 К.О. БИЈЕЉИНА 1

**I ПРАВНИ ОСНОВ**

Правни основ је садржан у сљедећим законским и подзаконским прописима:

- у члану 39. став 2. тачка 13. Закона о локалној самоуправи и члану 39. став 2. тачка 14. Статута Града Бијељина, прописано је да Скупштина града доноси одлуке о прибављању, управљању и располагању имовином Града.

**II РАЗЛОГ ЗА ДОНОШЕЊЕ ОДЛУКЕ**

Овом Одјељењу обратио се Ковач (Александр) Иван са захтјевом да парцелу означену као к.п.бр.1630 к.о. Бијељина 1 откупи Град Бијељина из разлога јер се ради о улици – путу која је у његовом власништву.

На основу упућеног захтјева извршен је увид у достављену документaцију, као и у Лист непокретности број 5936 к.о. Бијељина 1 у коме је уписана парцела означена као к.п. број 1630 у нарави улица површине 549 м2 гдје је као власник уписан Ковач Александра Иван са дијелом 1/1.

Имајући у виду стање на терену, да је то у нарави дио улице на којој је урађена расвјета и асфалт предложено је власнику да се откупи предметна непокретност по цијени од 10,00КМ/м2.

На записник Одјељења дана 20.06.2024.године, странка Ковач (Александр) Иван је исказао спремност за рјешавање имовинско правних односа на предметној непокретности и сагласио се да се изврши откуп предметне некретнине по понуђеној цијени од 10,00 КМ/м2.

Упућен је захтјев за процјену тржишне вриједности непокретности ЈП „Дирекцији за изградњу и развој града“ д.о.о. Бијељина која је израдила налаз број И-520/24 од 24.06.2024. године. У Налазу дато је Мишљење да тржишна вриједност предметних непокретности износи 49,70 КМ/м2.

Узимајући у обзир све наведено као и Налаз ЈП „Дирекције за изградњу и развој града“ д.о.о. Бијељина број И-520/24 од 24.06.2024. године у коме је непокретност процијењена на износ од 49,70 КМ/м2, те да је именовани прихватио понуђени износ накнаде од 10,00 КМ/м2, као и да се ради о путу који служе као прилаз изграђеним стамбеним објектима, да је парцела –пут асфалтиран и да је на истој постављени стубови уличне расвјете, предлаже се Скупштини Града Бијељина доношење ове Одлуке.

У прилогу Одлуке је копија катсатсрког плана и извод из Урбанистичког плана.

**III ФИНАНСИЈСКА СРЕДСТВА**

За спровођење ове Одлуке обезбјеђена су средства у буџету Града Бијељина за 2024. годину.

**О Б Р А Ђ И В А Ч:**

ОДЈЕЉЕЊЕ ЗА СТАМБЕНО-КОМУНАЛНЕ

ПОСЛОВЕ И ЗАШТИТУ ЖИВОТНЕ СРЕДИНЕ

П.О. ГРАДОНАЧЕЛНИКА

Богдан Тадић, мастер инжињер електр. и рачунарства

Градоначелник града Бијељина утврдио је ПРИЈЕДЛОГ ОДЛУКЕO СТИЦАЊУ СВОЈИНЕ НА НЕПОКРЕТНОСТИ ОЗНАЧЕНОЈ КАО К.П. БРОЈ 1630 К.О. БИЈЕЉИНА 1 , те је прослеђује Скупштини Града Бијељина на претрес и усвајање.

ГРАДОНАЧЕЛНИК ГРАДА БИЈЕЉИНА

Љубиша Петровић







