##### *И Н Ф О Р М А Ц И Ј А*

**о стању криминалитета на подручју града Бијељина за период**

**01.01 - 30.06.2024. године**

**Бијељина, јули 2024. године**

**Током шест мјесеци 2024. године предузете су све расположиве мјере и радње у циљу укупног побољшања стања безбједности и очување стабилног безбједносног амбијента, а анализирајући све чињенице и резултате рада – укупно стање безбједности на подручју града Бијељина можемо цијенити као задовољавајуће.**

**У посматраном периоду, евидентирано је 320 кривичних дјела, 13,7 % мање кривичних дјела него у упоредном периоду прошле године, од чега је 117 дјела по непознатом извршиоцу, а 203 по познатом извршиоцу. Укупно су расвијетљена 282 дјела, а коефицијент укупне расвијетљености је 87,6%; такође, расвијетљена су сва кривична дјела у којима је постојала повећана узнемиреност грађана.**

**Неопходно је истаћи - да је на повећање броја расвијетљених дјела у знатној мјери утицао и пројекат видео-надзора јавних површина**, а до сада је на подручју Бијељине укупно инсталирано **135 камера на 57 локација, од којих су 16 АНПР**.

**Послови криминалистичке полиције**

У првих шест мјесеци 2024. године, **Полицијска управа Бијељина, односно станице на подручју града Бијељина,**  су надлежним тужилаштвима поднијеле **272 извјештаја** против **281 лица**, због основа сумње да су починили **320 кривичних дјела**. У наведеном периоду је евидентирано **десет малољетних делинквената и 53 повратника у вршењу кривичних дјела**.

|  |  |  |  |  |
| --- | --- | --- | --- | --- |
| ***р.б.*** | **КРИМИНАЛИТЕТ** | ***I-VI 2024.*** | ***I-VI 2023.*** | ***+ -***  ***%*** |
| ***1.*** | ***Број евидентираних кривичних дјела*** | ***320*** | ***371*** | ***-13,7*** |
| *1.2.* | *број кривичних дјела по НН* | ***117*** | ***163*** | ***-28,2*** |
| ***2.*** | ***Број поднесених извјештаја тужилаштву*** | ***272*** | ***299*** | ***-9*** |
| ***3.*** | ***Број пријављених лица*** | ***281*** | ***325*** | ***-13,5*** |
| ***-*** | * *Малољетника* | *10* | *7* | *42,9* |
| ***-*** | * *Повратника* | *53* | *74* | *-28,4* |
| ***4.*** | ***Укупно расвијетљено*** | ***282*** | ***336*** | ***-16,1*** |
| ***5.*** | ***Коефицијент укупне расвијетљености*** | ***87,6*** | ***90,1*** | ***-2,7*** |
| ***6.*** | ***Коефицијент расвијетљености по нн*** | ***66,39*** | ***77,58*** | ***-14,4*** |

У циљу откривања кривичних дјела и спровођења радњи истраге, у протеклом периоду је интезивирана сарадња са институцијама у области примјене и провођења закона, полицијама из окружења, као и међународним организацијама.

**У анализираном периоду, евидентирано је 246 кривичних дјела општег криминалитета по КЗ РС и КЗ БиХ, 18 дјела злоупотреба опојних дрога, 31 дјело привредног криминалитета и 25 кривичних дјела из области безбједности саобраћаја .**

|  |  |  |  |  |
| --- | --- | --- | --- | --- |
| ***р.б.*** | **СТРУКТУРА КРИМИНАЛИТЕТА** | ***I-VI 2024.*** | ***I-VI 2023.*** | ***+ -***  ***%*** |
| ***1.1.*** | ***Општи криминалитет БиХ и РС (укупно)*** | ***246*** | ***300*** | ***-18*** |
| ***1.2.*** | ***Злоупотреба опојних дрога БиХ и РС (укупно*** | ***18*** | ***23*** | ***-21,7*** |
| ***1.3.*** | ***Привредни криминалитет БиХ и РС (укупно)*** | ***31*** | ***32*** | ***-3,1*** |
| ***1.4.*** | ***КД у области безбједности саобраћаја*** | ***25*** | ***16*** | ***56,3*** |
| ***2.*** | ***Укупно КД*** | ***320*** | ***371*** | ***-13,7*** |

Као и претходних година, у извјештајном периоду је евидентирано највише кривичних дјела општег криминалитета. Број кривичних дјела **општег криминалитета КЗ РС (246) смањен је** за **18%** дјела у односу на упоредни период, а укупан **коефицијент расвијетљености кривичних дјела износи 83,9%.**

Анализирајући структуру кривичних дјела, највећи број дјела општег криминала чине **имовинска кривична дјела (114) а наведених дјела је мање за 9,5% односу на исти период прошле године. За евидентирана кривична дјела против имовине – поднесено је 105 извјештаја, против 80 лица, а укупно је разријешено 80 дјела. Коефицијент укупне расвијетљености износи 69 %.**

Од тежих имовинских кривичних дјела: **тешких крађа је мање за 21,4%, крађа је више за 12% у односу на период јануар-јуни 2023. године** **, а евидентирана су и три кривична дјела разбојништва и сва су расвијетљена.**

|  |  |  |  |  |  |
| --- | --- | --- | --- | --- | --- |
| ***рб*** | ***Чл. КЗ РС*** | **КРИВИЧНА ДЈЕЛА ПРОТИВ ИМОВИНЕ** | ***I-VI 2024.*** | ***I-VI 2023.*** | ***+ -***  ***%*** |
| ***1.1.*** | ***224.*** | ***Крађа*** | ***28*** | ***25*** | ***12*** |
| *1.2.* | *226.* | *Тешка крађа* | *33* | *42* | *-21,4* |
| ***1.3.*** | ***227.*** | ***Разбојништво*** | ***3*** | ***1*** | ***100*** |
| *1.4.* | *228.* | *Разбојничка крађа* | *-* | *-* | *-* |
| ***1.*** | *-* | ***УКУПНО ЕВИДЕНТИРАНИХ КД ПРОТИВ ИМОВИНЕ*** | *114* | *126* | *-9,5* |
| *1.а.* | *-* | * *од тога извршено по НН* | *90* | *91* | *-1,1* |
| ***2.*** | ***-*** | ***Број поднесених извјештаја тужилаштву*** | *105* | *115* | *-8,7* |
| ***3.*** | ***-*** | ***Број пријављених лица*** | *80* | *107* | *-25,2* |
| ***4.*** | | ***УКУПНО РАСВИЈЕТЉЕНО КД ПРОТИВ ИМОВИНЕ*** | *80* | *97* | *-17,5* |
| ***5.1.*** | | ***Коефицијент укупне расвијетљености (%)*** | ***69*** | ***75,8*** | ***-8,95*** |
| ***5.2.*** | | ***Коефицијент расвијетљености по НН (%)*** | ***60,87*** | ***66,67*** | ***-8,7*** |

Током посамтраног периода 2024. године - пријављено је **40** **кривичних дјела против живота и тијела, 29%** више него у упоредном периоду 2023. године. **Коефицијент укупне расвијетљености кривичних дјела против живота и тијела износи 100%.**

У првих шест мјесеци 2024. године евидентирана су два **кривична дјела против полног** **интегритета, а ријеч је о кривичним дјелима “полног узнемиравања“.**

**Током посматраног периода, сва евидентирана лица са обавезом јављања извршила су своју обавезу у складу са Законом о посебном регистру правоснажно осуђених за кривична дјела сексуалне злоупотребе и искориштавања дјеце.**

Посматрајући структуру осталих кривичних дјела општег криминалитета, најбројнија су кривична дјела против брака и породице (36 кривичних дјела).

У области **привредног криминалитета**, у анализираном периоду**,**  откривено је **31 кривично дјело**, док је у упоредном периоду прошле године евидентирана 32 кривична дјела. Надлежном тужилаштву је поднесено 20 извјештаја против 24 лица, а евидентирана је **материјална штета** у износу од **3.006.877,00 КМ** и противправна имовинска корист у износу од **3.206.816,00 КМ**:

Током извјештајног периода, на подручју града Бијељина, евидентирано је **38 случајева у вези са злоупотребом опојних дрога**, од чега је **18 кривична дјела** и **20 прекршаја**.

Радници Полицијске управе Бијељина, радећи на откривању и документовању ових кривичних дјела, претресањима возила и стамбених објеката, проналазили су знатне количине наоружања, муниције и других предмета који потичу од извршења кривичних дјела.

Укупно је током анализираног периода извршено 37 претреса станова, возила и других просторија, а такође је извршен претрес и 60 лица; слободе је лишено 221 лице, од чега 114 по основу Закона о кривичном поступку РС, а 107 по основу Закона о прекршајима РС.

**ПРИЈЕДЛОГ МЈЕРА ЗА УНАПРЕЂЕЊЕ СТАЊА У ОБЛАСТИ КРИМИНАЛИТЕТА**

* + Административна служба града Бијељина да појача рад комуналне полиције и инспекцијских служби у реализацијама контроли у оквирима њихових надлежности, те да изврши анализе издатих рјешења за рад угоститељских објеката.
  + Појачати рад комуналне полиције у циљу превентивног дјеловања из њихове надлежности.
  + Наставити са већ започетом успоставом видео надзорних камера на фрекфентним раскрсницама у граду Бијељина а и шире у циљу превентивног дјеловања.
  + Јединица интерне ревизије Града Бијељина да кроз планске активности у редовним реализацијама контрола али и вандредним квалитетно уради Извјештаје и у случају уочавања неправилности исте преме утврђеној методологији достави надлежнима на поступање.
  + Територијална ватрогасно - спасилачка јединица да појача своју превентивну активност, а све у складу са дјелокругом и надлежностима, нарочито у предузимању мјера заштите од пожара и са надлежним инспекцијама контролисати исправност и рад хидрантске мреже и опреме за гашење нарочито у великим правним лицима, објектима од значаја или објектима гдје лако може доћи до запаљења и настанка великих пожара.

**Н А Ч Е Л Н И К**

Стјепан Терзић